**Д О К Л А Д**

 **За дейността на НЧ “Калина – 1965“ за 2023 г.**

 Народно Читалище „Калина“ е регистрирано в Окръжен съд гр. Добрич на 14.04.1998г. Вписано е в регистъра на Народните Читалища към Министерството на Културата под №2772.

 Членовете на Читалището наброяват 62 човека, мнозинството от които са пенсионери. Етническият състав е българи. Няколко семейства англичани и германци също живеят постоянно тук. Читалището се помещава в сграда, съвместно с кметството. Няма библиотека и читалня. Развива се основно информационна и културно-масова дейност.

 Финансирането се осъществява чрез държавна и общинска субсидия, както и от наем на 50 декара земеделска земя, за обработката на която ежегодно се сключва договор с местен арендатор.

 Дейността на читалището е регламентирана със Закона за Народните Читалища. Работата на ръководството през изтеклия период беше насочена към утвърждаването на читалището като общодостъпен информационен център. Стараем се да откликваме на нуждите на местното население, спазвайки нормативните документи, областни и общински стратегии и планове за развитие.

 Приоритетите ни са насочени към:

 -Развитие и обогатяване на културния живот и социалната дейност

в с. Калина.

 -Запазване на националните и местни традиции и обичаите на Добруджанския регион.

 -Осигуряване на достъп до информация за местното население с цел приобщаването им към ценностите и постиженията на науката, изкуството и културата.

 -Възпитаване и утвърждаване на национално самосъзнание.

 За превръщането на читалището в атрактивно място за комуникация, знание и култура, бяха извършени следните дейности:

 1.РАЗДЕЛ – БИБЛИОТЕЧНА ДЕЙНОСТ:

 Въпреки, че не разполагаме с регистрирана библиотека читалището притежава достатъчно книги, които са получени основно чрез дарения. В същото време се закупува литература, която отговаря на предпочитанията на членовете. Не бе направен абонамент за вестници поради липса на интерес. Поддържа се абонамент за телевизия Булсатком и интернет.

 2.РАЗДЕЛ – ХУДОЖЕСТВЕНА САМОДЕЙНОСТ:

 В големия салон на читалището се поддържа и обогатява експозиция от етнографски материали. Посещават се събори и фестивали на общинско и регионално ниво.

 3.РАЗДЕЛ – КУЛТУРНИ МЕРОПРИЯТИЯ:

 На 21.01.2023 г. жените от селото получиха цветя по случай “Бабин ден“ с пожелания за много здраве през годината.

 На 14.02.2023г. спазихме традицията, зарязахме три пръчки от три лози, поляхме ги с руйно вино, казахме си наздраве и си пожелахме да е берекет след което се почерпихме в залата на читалището.

 На 17.02.2023г. посетихме концерт на клуб Жътвари в зала Добротица гр. Добрич.

 На 03.03.2023г. положихме цветя пред паметника на Васил Контаров – комитата в с. Василево.

 По повод Осми март жените от селото получиха красиво цвете и бяха поздравени от ръководството на читалището съвместно с кметство с. Калина.

 На 10.04.2023г. много от членовете на читалището се отзоваха и включиха в почистването на гробищния парк на селото.

 На 21.05. 2023г. бе проведен храмов празник на параклиса в селото и раздаден курбан за здраве.

 За жалост поради внезапно починал член на читалището и жител на селото точно преди Никулден, читалищното настоятелство взе решение, че не е уместно провеждането на мероприятие.

 На 22.12.2023г. бе организирано и проведено Коледно тържество с томбола и много смях и танци.

 През годината подменихме камината в залата на Читалището, закупихме музикална уредба за провеждане на мероприятия и организирахме монтирането на наблюдателна система в селото.

 НЧ “Калина – 1965“ поддържа връзка и си взаимодейства с другите читалища в общината. Жителите на селото присъстват на организираните в района културни мероприятия.

 През изтеклата година членове на читалището присъствахме на организираната земляческа среща в с. Великово, както и взехме участие в подготовката на събитието.

 Информация за случващото се в читалището и селото можете да получите във Фейсбук страницата на НЧ Калина, която се поддържа от ръководството.

 4.РАЗДЕЛ – ПОВИШАВАНЕ НА КВАЛИФИКАЦИЯТА И НАДГРАЖДА-

НЕ НА ЗНАНИЯТА

 С цел проучване на добри практики от водещи културни организации и възможности за тяхното прилагане се поддържат връзки със секретари на читалища от региона. Не се пропускат оперативки, обучения и срещи организирани на общинска и областно ниво.

Дата:10.03.2024 г. Изготвил:…………………………………

с.Калина /Владимир Витанов/

 **Членове на Читалищното настоятелство**

**1. Владимир Тошков Витанов - председател**

**2. Мариян Златев Петров – член на ЧН**

**3. Кръстю Дяков Драгнев – член на ЧН**

**4. Магдалена Железова Петрова – член на ЧН**

**5. Николай Георгиев Цонев - член на ЧН**

**Читалищен секретар**

 **Теодора Кънчева Колева**

 **Проверителна комисия**

**1. Иван Ганчев Димитров – председател**

**2. Денчо Илиев Колев – член**

**3. Деян Иванов Йорданов - член**